OzLabs/hebrew-wiki-articles huggingface dataset:
Love Me Two Times

"Love Me Two Times" (בעברית: "אהבי אותי פעמיים") הוא שיר של להקת הרוק האמריקאית הדלתות. השיר הופיע לראשונה באלבום האולפן השני של הלהקה Strange Days. הוא נערך לאורך של 2:37 ויצא כסינגל השני (אחרי "People Are Strange") מאותו האלבום, והגיע למקום ה-25 במצעדים בארצות הברית.<ref></ref>

"Love Me Two Times" נחשב במידה מסוימת לגבולי לשידור ברדיו, ונאסר לשידור בניו הייבן על היותו "שנוי במחלוקת יתר על המידה", לאכזבת הלהקה.<ref name=":0"></ref>

== לחן ==
השיר נכתב על ידי הגיטריסט רובי קריגר, אך כמו בשירים האחרים ב-Strange Days, בקרדיטים של האלבום כותבי השירים מופיעים בתור הדלתות עצמם<ref>Strange Days (Album notes). The Doors. New York City: Elektra Records. 1967. Back cover. EKS-74014.</ref> וכך גם הסינגל "Love Me Two Times". ארגון זכויות הביצוע ASCAP מציג את הכותבים כחברי הדלתות בנפרד.<ref></ref>

"Love Me Two Times" משלב אלמנטים מבלוז<ref></ref> ומוזיקת בארוק,<ref></ref> וסווג כשיר פופ,<ref></ref><ref></ref> ובלוז רוק.<ref></ref> ריי מנזרק ניגן את הגרסה הסופית של השיר על צ'מבלו, ולא על קלאוויקורד.<ref name=":1"></ref> מנזרק תיאר את הכלי כ"כלי אלגנטי ביותר שאינו מקושר בדרך כלל לרוק אנד רול".<ref name=":1" />

=== מילים ===
באוטוביוגרפיה שלו, מנזרק תיאר את השיר כ"קלאסיקת הבלוז/רוק הגדולה של רובי [קריגר] על תשוקה ואובדן, או אורגזמות מרובות, אני לא בטוח איזה".<ref name=":1" /> לדברי הסופר ריץ' ויידמן, השיר עוסק במלח או חייל המבלה יום אחד אחרון עם חברתו לפני שהוא יוצא למלחמה (וייטנאם).<ref></ref>

== ביקורות ==
בביקורת של AllMusic על Strange Days, המבקר ריצ'י אונטרברגר תיאר את "Love Me Two Times" כ"קצבי בצורה קופצנית",<ref></ref> בעוד שהרולינג סטון כינה את השיר "יצירה כבדה, מעוררת ואקלימית".<ref></ref> סאל סינקמני ממגזין סלנט הכריז גם הוא כי השיר הוא "נעימת הרוק הנגישה והישירה ביותר של האלבום", ושיבח את "סולו הצ'מבלו הווירטואוזי שלו ואת אחד מריפים הגיטרה הגרוביים ביותר של הלהקה".<ref></ref> בילבורד תיאר את הסינגל כ"רוקר פולק חזק שלא יכול לפספס את הנסיקה לראש מצעד הוט 100".<ref></ref> קאש בוקס אמר כי השיר היה "בלוז שיקגו סולידי עם פאנץ' משלו" ויש לו "קצב רוק שנבנה באמצעות הדחפים הקוליים של הסולן ג'ים מוריסון, וקטעים אינסטרומנטליים מצוינים".<ref></ref>

== משתתפים ==
המשתתפים לקוחים מתוך הספר The Doors – Sounds for Your Soul – Die Musik Der Doors:<ref></ref>

הדלתות
* ג'ים מוריסון - שירה
* רובי קריגר - גיטרה חשמלית
* ריי מנזרק - צ'מבלו
* ג'ון דנסמור - תופים

מוזיקאים נוספים
* דגלאס לובאהן - גיטרה בס

==קישורים חיצוניים==

==הערות שוליים==

קטגוריה:שירי 1967
קטגוריה:סינגלים מ-1967
קטגוריה:שירי הדלתות
קטגוריה:שירים באנגלית
קטגוריה:מחלוקות סביב טענות לתועבה במוזיקה
קטגוריה:סינגלים בהוצאת אלקטרה רקורדס
פרנק ליידן

פרנסיס "פרנק" ליידן (באנגלית: Francis "Frank" Layden; נולד ב-5 בינואר 1932) הוא מאמן כדורסל וג'נרל מנג'ר אמריקאי. בין השנים 1979–1987 שימש כג'נרל מנג'ר של קבוצת יוטה ג'אז מליגת ה-NBA, ובין השנים 1981–1988 שימש כמאמנה.

בנו, סקוט ליידן, היה אף הוא הג'נרל מנג'ר של הג'אז, וכן של ניו יורק ניקס ומינסוטה טימברוולבס.

==קריירת אימון וניהול==
===השנים הראשונות===
ליידן נולד וגדל ברובע ברוקלין שבניו יורק, ובין השנים 1949–1953 למד באוניברסיטת ניאגרה ושיחק בקבוצת הכדורסל שלה. בסיום לימודיו מונה למאמן קבוצת הכדורסל של "מכללת אדלפי סופולק" אשר בלונג איילנד, ובשנת 1968 החל לאמן את קבוצת אוניברסיטת ניאגרה. בעונת 1969/1970 העפילה הקבוצה לראשונה בתולדותיה לטורניר אליפות המכללות, ואך הגיעה לשלב שמינית הגמר (NCAA Sweet Sixteen) הודות ליכולת מצוינת של כוכב הקבוצה קלווין מרפי. ב-8 עונותיו כמאמן הקבוצה, רשמה ניאגרה מאזן כולל של 119 ניצחונות ו-97 הפסדים (55.1%).

בין השנים 1976–1979 שימש כעוזר מאמן באטלנטה הוקס מליגת ה-NBA, תחת יובי בראון עמו שיחק באוניברסיטת ניאגרה.

===יוטה ג'אז===
בקיץ 1979 מונה לג'נרל מנג'ר של יוטה ג'אז, עם מעברה מניו אורלינס ליוטה. כחודשיים לאחר כניסתו לתפקיד שלח את ספנסר הייווד ללוס אנג'לס לייקרס בתמורה לאדריאן דנטלי, אשר הוביל את קלעי הקבוצה בכל 7 העונות הבאות עם ממוצע של 29.6 נקודות למשחק. לאורך השנים נודע ליידן בבחירת שחקנים טובה בדראפט ה-NBA; בין בחירותיו הבולטות ניתן לציין את דארל גריפית' (בחירה שנייה בדראפט 1980), מארק איטון (בחירה מספר 72 בדראפט 1982), ת'רל ביילי (בחירה שביעית בדראפט 1983), ג'ון סטוקטון (בחירה מספר 16 בדראפט 1984) וקארל מלון (בחירה מספר 13 בדראפט 1985). כמו כן בחר ליידן את דומיניק וילקינס בבחירה השלישית של דראפט 1982, אך מיד שלח אותו בטרייד לאטלנטה הוקס בתמורה לג'ון דרו ופרימן ויליאמס.

לאחר שיוטה פתחה את עונת עם מאזן ניצחונות שלילי 8–12, פיטר ליידן את מאמן הקבוצה טום ניסאלק ומינה את עצמו כמחליפו. בעונת רשמו הג'אז את מאזן הניצחונות הטוב ביותר של המועדון עד אז, 45–37, והעפילו לראשונה אי פעם לשלב הפלייאוף, מהמקום השני באזור המערבי. בשלב הפלייאוף הראשון גברה יוטה על דנוור נאגטס (3–2), אך בחצי גמר המערב הודחה מול פיניקס סאנס (2–4). בסיום אותה עונה זכה ליידן הן בפרס מאמן העונה, והן בפרס מנהל העונה.

תחת ליידן העפילו הג'אז לפלייאוף גם ב-4 העונות הבאות, אך לא הצליחו לעבור את שלב חצי גמר המערב. בסיום עונת התפטר ליידן מתפקידו כג'נרל מנג'ר, ובמהלך עונת , כאשר קבוצתו במאזן 11–6, עזב גם את תפקיד המאמן והוחלף על ידי עוזרו ג'רי סלואן. לאורך תקופתו כמאמן הג'אז, רשמה הקבוצה מאזן כולל של 277 ניצחונות לעומת 294 הפסדים בעונה הסדירה, ו-18 ניצחונות לעומת 23 הפסדים בפלייאוף.

===יוטה סטארז===
בשנת 1998 חזר ליידן לפעילות, כאשר מונה למאמן קבוצת יוטה סטארז מליגת ה-WNBA. לאחר עונה אחת בלבד עזב את הקבוצה, והודיע על פרישתו מאימון.

==קישורים חיצוניים==

==הערות שוליים==

קטגוריה:כדורסלני אוניברסיטת ניאגרה
קטגוריה:מאמני כדורסל אמריקאים
קטגוריה:מאמני יוטה ג'אז
קטגוריה:מאמני ליגת ה-WNBA
קטגוריה:מנהלי קבוצות ב-NBA
קטגוריה:מאמני משחק האולסטאר של ה-NBA
קטגוריה:אמריקאים שנולדו ב-1932
שונה מהאחרים

שונה מהאחרים (בגרמנית: Anders als die Andern) הוא סרט אילם-דרמה גרמני שיצא ב-1919. הסרט בוים על ידי הבמאי האוסטרי ריכרד אוסוולד . הסרט הוא סרט מחאתי על סעיף 175, סעיף בחוק העונשין הגרמני שאסר על יחסים אינטימיים בין גברים. סרט זה היה אחד מהסרטים הראשונים שהציג הומוסקסואליות בצורה אוהדת.

במהלך שנות העשרים של המאה הקודמת, הוגבלה הצפייה בסרט לרופאים וחוקרים רפואיים בלבד. לאחר עלייתו של היטלר לשלטון ב-1933, הסרט נאסר לצפייה בכלל ורוב העותקים של הסרט הושמדו על ידי הנאצים. לאחר שמלחמת העולם השנייה הסתיימה, שוחזרו מספר חלקים מהסרט.

== קישורים חיצוניים ==

* 
* 
<div class="mw-content-ltr">
* 
* 
* 
* 
* 
</div>

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:סרטי להט"ב
קטגוריה:להט"ב בגרמניה
קטגוריה:סרטים גרמניים משנת 1919
קטגוריה:סרטים שהוחרמו על ידי גרמניה הנאצית
People Are Strange

"People Are Strange" (בעברית: "אנשים הם מוזרים") הוא שיר של להקת הרוק האמריקאית הדלתות. השיר הופיע לראשונה באלבום האולפן השני של הלהקה Strange Days בספטמבר 1967 שיצא גם כסינגל בספטמבר 1967. השיר נכתב על ידי סולן הדלתות, ג'ים מוריסון, והגיטריסט רובי קריגר, אף שניתן קרדיט לדלתות לאחר מכן.

השיר יצא לראשונה עם "Unhappy Girl" כבי-סייד. הסינגל הגיע למקום ה-12 במצעד בילבורד הוט 100, והגיע לעשיריה הראשונה במצעדים של קאש בוקס.

== כתיבה ==
הלחנת השיר החלה בתחילת 1967. לדברי מתופף הדלתות, ג'ון דנסמור,<ref name=":0"></ref> הוא והגיטריסט רובי קריגר, שהיה אז שותפו לדירה, ביקרו את ג'ים מוריסון שנראה "מדוכא עמוקות".<ref name=":0" /> למיטב זיכרונו של קריגר, הם טיילו מאוחר יותר לאורך קניון לורל באזור הוליווד הילס בלוס אנג'לס.<ref></ref> מוריסון חזר מההליכה "אופורי" עם המילים המוקדמות של "People Are Strange".<ref name=":0" /> מסוקרן מהמילים, קריגר היה משוכנע שהשיר הולך להיות להיט כששמע את המנגינה הווקאלית:<ref name=":0" /><blockquote>[מוריסון אמר] "כן, אני מרגיש ממש טוב עם זה. זה פשוט בא לי פתאום... כהרף עין - כשישבתי שם למעלה על הרכס והשקפתי על העיר". עיניו היו פרועות מהתרגשות. "שרבטתי את זה הכי מהר שיכולתי. זה הרגיש נהדר לכתוב שוב". הוא השפיל את מבטו אל הנייר המקומט שבידו ושר את הפזמון בקול הבלוז הרודף אותו.

— ג'ון דנסמור<ref name=":0" /></blockquote>

== סקירה כללית ==
בביקורת עבור AllMusic, כתב המבקר טום מגניס כי השיר "משקף את המשיכה של הלהקה למוזיקה התיאטרלית של הקברט האירופי".<ref name=":1"></ref> השיר עוסק בניכור ובלהיות אאוטסיידר, וייתכן שמוריסון התייחס לשיר לתרבות ההיפית, לאאוטסיידרים באופן כללי ולמשתמשים בסמים כמו LSD, או שניהם.<ref name=":1" /> באופן דומה, הסופרת מליסה אורסולה דון גולדסמית' הרגישה כי "People Are Strange" משתמש ב"רעיון אקספרסיוניסטי של ניכור וריחוק", וכי המילים מבטאות בכוונה משהו חיובי כמוזר.<ref></ref> דנסמור מאמין שהשיר היה ביטוי ל"פגיעות" של מוריסון.

בילבורד תיאר את הסינגל כ"רוקר קל עם מילים משכנעות".<ref></ref> קאש בוקס כינה זאת "ביצועים מרסקים", ואמר כי "הגדרת אמצע המהירות... מוסיף בעיטה להומור השחור של התוכן הלירי" וכי "ההפקה והעבודה פנטסטיות".<ref></ref>

== משתתפים ==
לפי מקור:<ref></ref>

=== מוזיקאים ===
* ג'ים מוריסון - שירה וקולות רקע
* ריי מנזרק - Vox Continental, קולות רקע, פסנתר tack
* רובי קריגר - גיטרה מובילה וגיטרת קצב
* ג'ון דנסמורה - תופים
* דגלאס לובאהן - גיטרה בס

=== הפקה ===
* פול רוטשילד - הפקה, קולות רקע
* ברוס בוטניק - טכנאי קול, קולות רקע

== קישורים חיצוניים ==

==הערות שוליים==

קטגוריה:שירי 1967
קטגוריה:שירי הדלתות
קטגוריה:שירים באנגלית
קטגוריה:שירים על בדידות
קטגוריה:סינגלים שהגיעו למקום הראשון במצעד הסינגלים של RPM
קטגוריה:סינגלים בהוצאת אלקטרה רקורדס
קטגוריה:סינגלים בהוצאת וורנר מיוזיק גרופ
קטגוריה:סינגלים בהוצאת רפרייז רקורדס
ריימונד אליין

ריימונד אליין (בצרפתית: Raymonde Allain; 22 ביוני 1912 – 27 ביולי 2008) הייתה שחקנית צרפתייה.

== קורות חיים ==
=== תחרויות יופי ===

ב-1928 נבחרה למיס צרפת.

בתחרות היופי הבינלאומית שנערכה בטקסס היא ייצגה את צרפת, שם משכה את תשומת הלב של התקשורת, בתחרות היא הייתה במקום השני והפסדה בתחרות הביא לביקורת כלפי שיפוט התחרות.

היא שימשה כשופטת בתחרות מיס צרפת.

=== משחק ===

ב-1934 שיחקה בתפקיד הראשי בסרט "Iris perdue et retrouvée".

ב-1937 גילמה את אז'ני דה מונטיז'ו בסרט הקומדייה ההיסטורית "Les Perles de la couronne" (פנינת הכתר) המבוסס על יצירה של סשה גיטרי, היא גילמה את דמות זו גם בסרט "La Valse de Paris" שבויים על ידי מרסל אשאר.

ב-1939 שיחקה תפקיד קטן בסרט "Entente cordiale" העוסק בתקרית פשודה.

ב-1974 שיחקה בפרק של הסדרה "Le tribunal de l'impossible" ששודרה בערוץ הטלוויזיה הציבורי "ORTF".

=== חיים אישיים ===
אליין נולדה בפריז.

ב-1933 הוציאה את האוטוביוגרפיה שלה "Histoire vraie d'un Prix de beauté".

ב-1955 פגשה את אדית פיאף בניו יורק והיא הזמינה אותה להצטרף להופעותיה, היא חיה בארצות הברית עד 1981, אז חזרה לצרפת.

היא נישאה למלחין אלק סיניאבין.

==קישורים חיצוניים==

*

== הערות שוליים ==

קטגוריה:זוכות מיס צרפת
קטגוריה:משתתפות בתחרות היופי הבין-לאומית
קטגוריה:שחקניות קולנוע וטלוויזיה צרפתיות
קטגוריה:ילידות 1912
קטגוריה:צרפתים שנולדו ב-1912
קטגוריה:נפטרות ב-2008
קטגוריה:צרפתים שנפטרו ב-2008
Anthem of the Peaceful Army

Anthem of the Peacful Army הוא אלבום הבכורה של להקת הרוק האמריקאית גרטה ואן פליט. האלבום יצא ב-19 באוקטובר 2018, אחרי שני מיני-אלבומים, Black Smoke Rising ו-From The Fires. הסינגל הראשון, "When The Curtain Falls" יצא ביולי 2018. האלבום היה במקום הראשון במכירות בארצות הברית בשבוע הראשון ליציאתו, ומכר כ-80,000 עותקים.

== רקע ==
הלהקה נוסדה ב-2012, אך ביצעה בעיקר הופעות מקומיות וסיבובי הופעות עד 2017, עם שחרור שני מיני-אלבומים: Black Smoke Rising ו-From The Fires. הלהקה זכתה להצלחה עם הוצאת שני ה-EP, בעיקר עם הסינגלים "Highway Tune" ו-"Safari Song", שדורגו שניהם במקום הראשון במצעד "Billboard Mainstream Rock" במשך חמישה שבועות ושלושה שבועות בהתאמה. עם הצלחות השירים, החלה הלהקה בהקלטת אלבום אולפן באורך מלא, כשהם עדיין ממשיכים להופיע למען קידום שני ה-EP שלהם.

== רשימת השירים ==
כל השירים נכתבו על ידי כל חברי הלהקה.

== משתתפים ==
*ג'וש קישקה - שירה מובילה
*ג'ייק קישקה - גיטרה מובילה, קולות רקע
*סאם קישקה - גיטרה בס, קולות רקע
*דני ווגנר - מערכת תופים, קולות רקע

==קישורים חיצוניים==

קטגוריה:אלבומי בכורה מ-2018
קטגוריה:אלבומי רוק מתקדם
קטגוריה:אלבומי חברת ריפבליק רקורדס
ורנר בראון (קצין אס אס)

קרל רודולף ורנר בראון (11 באפריל 1909 - 7 ביוני 1951) היה קצין אס-אס גרמני שסייע בהשמדת יהודי אירופה. עם פלישת גרמניה הנאצית לברית המועצות בשנת 1941, בראון היה מפקדה של איינזצגרופן 11b, שהייתה חלק מאיינזצגרופן D. בראון ארגן ופיקד על רצח המוני של יהודים בנציבות הרייך אוקראינה. על חלקו בשואה בראון נשפט במשפטי נירנברג הנוספים, במשפט שנודע בשם משפט האיינזצגרופן. הוא הורשע, נידון למוות והוצא להורג בשנת 1951.

==ביוגרפיה==
בראון סיים לימודים תיכוניים בשנת 1929 וקיבל דיפלומת "אביטור" גרמנית. לאחר מכן למד לימודי משפטים תאורטיים באוניברסיטת פרידריך שילר בינה, באוניברסיטת בון ובאוניברסיטת מינכן. בשנת 1933 סיים את לימודיו באוניברסיטת וינה עם תואר במשפט אזרחי. ב-1 ביולי 1931, בעודו סטודנט ובגיל 22, נהיה לחבר מספר 581,277 של המפלגה הנאצית.

==בשורות הנאצים==
בנובמבר 1931 בראון הצטרף לארגון הצבאי למחצה של הנאצים, האס-אה, פלוגות הסער של המפלגה הנאצית. בנובמבר 1934 הצטרף לשורות האס-אס כחבר מספר 107,364 של התנועה. בנוסף לאלה, הצטרף גם לשירות הביטחון הנאצי, האס דה. בשנת 1936 הקצין עוד יותר והצטרף גם לארגון הגסטפו. בשנת 1938 כבר פיקד על חיילי גסטאפו במינסטר. בשנת 1940 נהיה למפקד בכיר בגסטאפו (צ'יף), תחילה בעיר קובלנץ, ולאחר מכן כראש הגסטאפו של ברמרהאפן והחל ממאי 1941 של העיר האלה.

===מפקד איינזצגרופה===
מאוקטובר 1941 עד תחילת ספטמבר 1942, בראון פיקד על פלוגה מבצעית 11b, שהייתה חלק מאיינזצגרופן D, חטיבה תחת פיקודו של אוטו אולנדורף שנשפט יחד עם בראון כפושע מלחמה. אחיו הצעיר של בראון, פריץ בראון (יליד 1910 - 1973) היה מפקד של פלוגה מקבילה בחטיבה - פלוגה 4b. תחת פיקודו הישיר של בראון, פלוגתו ביצעה פשעי מלחמה ומעשי רצח המוני בסימפרופול, חצי האי קרים, בין ה-11 בדצמבר עד ה-13 בדצמבר 1941 הם טבחו ב-14,300 מיהודי האזור. בספטמבר 1942 בראון חזר להאלה. בשנת 1943 הועלה לדרגת אס-אס אובר-שטורמבאנפיהרר (דרגת אס אס המקבילה לסגן-אלוף בצה"ל). בשנת 1945 נשלח לנורווגיה כמפקד המשטרה החשאית, משטרת הביטחון, וכמפקד האס דה באזור.

==משפט והרשעה==
לאחר מלחמת העולם השנייה, בראון הועמד למשפט כפושע מלחמה במסגרת משפט האיינזצגרופן בפני בית דין צבאי בנירנברג. הגנתו היחידה של בראון הייתה כי הוא קיבל פקודה בלתי חוקית בעליל, כלומר שהוא רק מילא אחר פקודות הממונים עליו. הגנתו לא התקבלה על ידי שופטי בית הדין:

ב-10 באפריל 1948 בראון נידון לגזר דין מוות, הוא הוצא להורג מעט אחרי חצות ב-7 ביוני 1951. ההוצאה להורג בוצעה בכלא לנדסברג שם נתלו פושעי מלחמה נאצים רבים. יחד עימו הוצאו להורג פושעי מלחמה נוספים שנמצאו אשמים במשפט האיינזצגרופן: אוטו אולנדורף, אריך נאומן, פאול בלובל ואוסוולד פוהל.

==קישורים חיצוניים==

==הערות שוליים==

קטגוריה:אנשי הגסטפו
קטגוריה:פושעי מלחמה נאצים
קטגוריה:פושעי מלחמה נאצים שהוצאו להורג
קטגוריה:איינזצגרופן
קטגוריה:שואת יהודי אוקראינה
קטגוריה:גרמנים שנולדו ב-1909
קטגוריה:גרמנים שנפטרו ב-1951
נאנטלי

נאנטלי (בפינית: Naantali, בשוודית: Nådendal) היא עיירה בדרום-מערב פינלנד, הידועה כאחד ממרכזי התיירות החשובים במדינה. נכון ל-31 בינואר 2019, העירייה מונה כ-19,250 תושבים, והיא ממוקמת באזור דרום-מערב פינלנד, 14 ק"מ מערבית לטורקו.

שטחה היבשתי של העיירה הוא 311.5 קמ"ר. שטחה של זו מתפרס בעיקר על איים, אך רוב האוכלוסייה מתגוררת ביבשת. מרבית האיים מכוסים יערות ואדמות חקלאיות, ואילו היבשת מורכבת בעיקר מאזורי מגורים.

== היסטוריה ==
נאנטלי, אחת העיירות הוותיקות ביותר בפינלנד, נוסדה סביב המנזר הבריגיטיני של ימי הביניים "Valls gratiae". על זכויות ההקמה חתם המלך כריסטופר משוודיה, השליט דאז של פינלנד, בשנת 1443. המנזר זכה לזכויות סחר ולזכויות יתר, והעיירה החלה לצמוח. העיירה הפכה גם ליעד חשוב ועיקרי לעלייה לרגל.

במאה ה-16, כאשר הקתוליות פינה את מקומה לפרוטסטנטיות כדתה הרשמית של פינלנד, המנזר נסגר ופופולריות העיירה ירדה לטמיון. המצב נמשך עד אמצע המאה ה-18, אז קיבלה העיירה מכס. בשתי מאות השנים של הקיפאון הכלכלי שלפני כן התפרסמה העיירה בזכות מלאכת סריגת הגרביים האופיינית לעיר, שנעשתה מקובלת עוד מימי קדם.

העיירות מרימסקו, ריימטילה וולקווה אוחדו עם נאנטלי ב-1 בינואר 2009.

רמת ההכנסה לנפש של העיירה היא השנייה בגודלה מכל העיירות בפינלנד, והגדולה ביותר במחוז דרום-מערב פינלנד.

== מקור השם ==
השם נאנטלי לקוח מהגרסה השוודית של שם העיר, Nådendal. השם השוודי ניתן כתרגום ישיר של ה-Valls Gratiae מלטינית, ופירושו המילולי הוא "עמק החסד".

== תיירות ואטרקציות ==
ההבדל הבולט בין האווירה העירונית לכפרית הוא אחת הסיבות לכך שהעיירה ידועה כאחד ממרכזי התיירות הפופולריים ביותר במדינה במספר רב של סקרים. גורם נוסף המשפיע על כך הוא קרבתה של העיירה לטורקו, המרכז הניהולי של האזור.

ישנן מספר נקודות עניין חשובות בעיר, כאשר העיקרית בהן היא פארק עולם המומינים באי קיילו.

מלון הספא בנאנטלי הוא הספא הגדול ביותר במדינות הנורדיות, וכנסיית האבן מימי הביניים של נאנטלי העצימה גם היא את הפופולריות של העיר כמקום תיירות, וכן העובדה כי בית הקיץ הרשמי של נשיא פינלנד, אחוזת קולטרנטה, ממוקמת על לונונמה שבנאנטלי.

נאנטלי אף מארחת את פסטיבל המוזיקה הבינלאומי בכל חודש יוני, ואת הקרנבל המסורתי של יום סליפיהד ביולי.

== ענפים אחרים ==
בנוסף לתיירות, התעשיות העיקריות ביותר בעיר הן ייצור חשמל, זיקוק נפט, ייצור ושירותים. נמל נאנטלי הוא השלישי בגודלו בפינלנד מבחינת תנועת סחורות, והעיר היא ביתן של תחנת כוח ובית זיקוק בבעלות חברות Forum ו-Neste שבשליטת הממשלה.

== ערים תאומות ==
הערים התאומות של נאנטלי הן:
* 
* 
* 
* 
* 
* 

== גלריה ==
<gallery>
קובץ:Naantalin kirkko.jpg|כנסיית נאנטאלי, אחד המונומנטים העתיקים בפינלנד.
קובץ:SS Ukkopekka 1.jpg|ספינת הקיטור S/S Ukkopekka.
קובץ:SS Ukkopekka Kultaranta 1.jpg|אחוזת קולטרנטה של נשיא פינלנד, בשנת 2006.
קובץ:Muumimaailma naantali 11.jpeg|פארק עולם המומינים הוא אחד מפארקי השעשועים הפופולריים ביותר של צפון אירופה.
קובץ:Street in Naantali.jpg|נוף רחוב בקיץ.
קובץ:SS Ukkopekka port of Naantali.JPG|העיר העתיקה והנמל של נאנטאלי.
</gallery>

== ראו גם ==
* פארק עולם המומינים

== קישורים חיצוניים ==

* 
* [https://web.archive.org/web/20110827111142/http://www.naantalinmatkailu.fi/ נאנטלי - מידע לתיירים]
* [http://www.naantalispa.fi/ מלון ספא נאנטלי]
* [http://www.muumimaailma.fi/ פארק עולם המומינים]

== הערות שוליים ==

קטגוריה:הים הבלטי: ערי נמל
קטגוריה:פינלנד: ערי חוף
קטגוריה:פינלנד: ערים
קטגוריה:יישובים שהוקמו במאה ה-15
בן חוזר הביתה

בן חוזר הביתה הוא סרט דרמה ישראלי משנת 2010 בבימויו של אלעד זכאי.

הסרט נתמך על ידי קרן מקור והרשות השנייה ושודר במסגרת שידורי קשת בערוץ 2.

הסרט השתתף בפסטיבלי קולנוע רבים ובהם הפסטיבל הבינלאומי לסרטי סטודנטים, תל אביב וכן בפסטיבל הקולנוע ירושלים.

==עלילה==
העלילה עוסקת במסע אפל המתרחש לילה אחד בו אם (ריטה) אוספת את בנה (לי בירן) מבית חולים פסיכיאטרי ומנסה להציל את משפחתה מטירופו של הבן שמנהל קשר מעוות עם מורתו (ליאת גליק).

==שחקנים==
*לי בירן - בן
*ריטה - גאיה
*ליאת גליק - יעל
*אסף משיח - נמרוד
*אדריאנו חאובל - בחור במסיבה
*יוליה פלוטקין - בחורה במסיבה
*גיא לובלצ'יק - בחור במסיבה
*קטיה גור - בחורה במסיבה
*רז זלצרמן - בחור במסיבה
*עדי רביד - כלית

==פרסים==
*פרס מיוחד מחבר השופטים בפסטיבל הסרטים הקצרים של סן פרנסיסקו.
*פרס אהוב הקהל.

==פסקול==

==קישורים חיצוניים==

* 
* 
* 
* 
* 
* 
* 
* 
* 
* 

==הערות שוליים==

קטגוריה:סרטי 2010
קטגוריה:סרטים ישראליים
קטגוריה:סרטים בעברית
קטגוריה:סרטי דרמה ישראליים
קטגוריה:סרטים ישראליים משנת 2010
איגנסיו אנאיה

איגנסיו "נאצ'ו" אנאיה גרסיה (בספרדית: Ignacio "Nacho" Anaya Garcia; 15 באוגוסט 1895 – 9 בנובמבר 1975) הוא מלצר מקסיקני אשר על פי ההערכות אחראי על המצאת הנאצ'וס.

==ביוגרפיה==
אנאיה נולד ב-15 באוגוסט 1895 במנואל בנאווידס, עיירה קטנה במקסיקו הממוקמת על גבול ארצות הברית.

הוא עבד במסעדת "El Moderno" שבעיר פיידרס נגראס שבמדינת קואווילה שבמקסיקו.

באזור שנת 1943 הוא החל להגיש במסעדה טורטייה מטוגנת מקופלת בצורת משולש כשעליה גבינה מותכת וחלפניו, כשהוא קורא לטורטייה הזו "Nachos Especiales".

לאחר שהמאכל הפך לפופולרי, אנאיה היגר לארצות הברית ופתח מסעדת נאצ'וס בשם "Nacho's Restaurant" בעיר איגל פס בטקסס. מלבד נאצ'וס, תפריט המסעדה כלל גם סטייקים, "Carne a la tampiqueña" , אנצ'ילדות ועוד.

בשנת 1969 התראיין לעיתון "סן-אנטוניו אקספרס ניוז" ואמר כי הוא לא רשם פטנט רשום על הנאצ'וס משום שלדעתו האדם היחיד שצריך להרוויח מהמאכל הוא המוכר.

הוא מת ב-9 בנובמבר 1975.

==חיים אישיים==
אנאיה התחתן עם מרי אנטואנט סלינס, ולשניים נולדו תשעה ילדים, חמישה בנים וארבע בנות.

==בתרבות==
לאחר מותו הוכרז ה-21 באוקטובר כ"יום הנאצ'וס הבינלאומי".

ב-15 באוגוסט 2019, ביום הולדתו ה-124 של אנאיה, הוציאה חברת גוגל דודל מיוחד, הכולל גיפ ובו רואים מלצר מכין נאצ'וס, כדי לציין את יום הולדתו.

==קישורים חיצוניים==

==הערות שוליים==

קטגוריה:ממציאים
קטגוריה:מסעדנים
קטגוריה:מקסיקנים
קטגוריה:ילידי 1895
קטגוריה:מקסיקנים שנפטרו ב-1975
סמסונג גלקסי יאנג

סמסונג גלקסי יאנג הוא טלפון סלולרי חכם מסדרת גלקסי של חברת סמסונג. הדגם הוצג לראשונה במרץ 2013 ויועד להחליף את קודמו – סמסונג גלקסי Y .

==מפרט==
הדגם נתפס כדגם פשוט שמיועד עבור השוק הנמוך כבני נוער וילדים, וכפי שמעיד שמו (Young – צעיר). הוא כולל מעבד ARM Cortex-A5 בעל ליבה אחת, מסך מגע בעל תצוגה של 320X480 פיקסלים, ומצלמה של 3.1 מגה פיקסלים.

==כמכשיר כשר==
מכשירים מדגם זה הותאמו לשמש כטלפון כשר ואושרו על ידי ועדת הרבנים לענייני תקשורת, עם זאת בשל מחירו הגבוה יחסית למכשירים כשרים אחרים, הדגם לא נפוץ במגזר החרדי כמו דגמים אחרים שהוכשרו.

==קישורים חיצוניים==

* 
* [https://www.gsmarena.com/samsung_galaxy_young_s6310-5280.php מפרט טכני של סמסונג גלקסי יאנג] 
* [https://www.zap.co.il/compmodels.aspx?modelid=853610 סמסונג גלקסי יאנג] באתר זאפ

==הערות שוליים==

Young
קטגוריה:מכשירים שהושקו ב-2013
קטגוריה:טלפונים סלולריים כשרים
ליל מוזי

לתן מוזס אקולס (באנגלית: Lathan Moses Echols; נולד ב-25 בינואר 2002), הידוע בשם הבמה ליל מוזי (Lil Mosey), הוא ראפר, זמר וכותב שירים אמריקאי. שירו המצליח ביותר מבחינה מסחרית, "Noticed", הגיע למקום 80 בבילבורד הוט 100. אלבום הבכורה שלו, "Northsbest", יצא לאור בלייבל אינטרסקופ רקורדס בשנת 2018.

==ביוגרפיה==
ליל מוזי נולד במאונטלייק טראס, וושינגטון.

בשנת 2016, ליל מוזי הוציא באופן עצמאי את השיר הראשון שכותרתו "Off White" בשירות הזרמת המוזיקה סאונדקלאוד.

אחרי השיר הזה הוא הוציא שירים נוספים לסאונדקלאוד כולל את השירים שלו "So Bad", "Been On" ו-"2Paid".

ב־13 בנובמבר 2016 ליל מוזי התחרה ב - Coast 2 Coast והגיע למקום הרביעי.

במהלך שנת 2018 השתתף בסבב הופעות ביחד עם YBN Cordae.

==דיסקוגרפיה==
===אלבומים===
{| class="wikitable"
!שם !! תאריך יציאה !! דירוג במצעדים !! הערות נוספות
|-
|Northsbest
|19 באוקטובר 2018
|
* מקום 29 בבילבורד 200
* 167 באולטראטופ (בלגיה)
* מקום 20 במצעד האלבומים הקנדי
* 35 בדנמרק
* 96 בהולנד
* 16 בנורווגיה
* 26 בשוודיה
|חברת תקליטים: אינטרסקופ רקורדס
|-
|Certified Hitmaker
|8 בנובמבר 2019
|
* מקום 12 בבילבורד 200
* מקום 91 במצעדי ה-ARIA
* מקום 130 באולטראטופ (בלגיה)
* מקום 8 במצעד האלבומים הקנדי
* מקום 32 בהולנד
* מקום 15 בנורווגיה
* מקום 45 בשוודיה
* מקום 67 במצעד האלבומים הבריטי
|חברת תקליטים: אינטרסקופ רקורדס
|}

==קישורים חיצוניים==

* 

==הערות שוליים==

קטגוריה:זמרים אמריקאים
קטגוריה:אמנים אמריקאים הידועים בשם במה
קטגוריה:ראפרים אמריקאים
קטגוריה:זמרים-יוצרים אמריקאים
קטגוריה:אמני אינטרסקופ רקורדס
קטגוריה:פעילי אינטרנט אמריקאים
קטגוריה:אמריקאים שנולדו ב-2002
It Won't Be Long

It Won't Be Long הוא שיר של להקת הרוק האנגלית הביטלס, שיצא כרצועת הפתיחה באלבומם השני בבריטניה With the Beatles משנת 1963, והיה השיר המקורי הראשון שהוקלט עבורו. למרות שלכתיבת השיר ניתן קרדיט ללנון-מקרטני, את השיר כתב בעיקר ג'ון לנון, כאשר פול מקרטני סייע במילים ובסידור.

== כתיבה ==
ג'ון לנון תבע את השיר הזה בשנים 1971 ו-1980. בערך בשנת 1995 תיאר פול מקרטני את השיר כשיר של ג'ון, אך נכתב בשיתוף פעולה. "ג'ון בעיקר שר את השיר אז זה היה רעיון שלו אבל שנינו ישבנו וכתבנו את זה". הפזמון הוא משחק מילים על המילים "be long" ו-"belong". השיר כולל סימנים מסחריים של ההתחלה של הביטלס כמו אמירה של yeah וריף גיטרה בהדרגה. עוד דבר אופייני לשלב זה של כתיבת השירים של הביטלס הוא הסיום המלודרמטי (בדומה ל-"She Loves You", שזה עתה הוקלט ועמד להשתחרר) שם המוזיקה נעצרת, ומאפשרת ללנון אימפרוביזציה ווקאלית קצרה לפני שהשיר מסתיים ב"barber shop major seventh ("She Loves You" מסתיים ב-major sixth). ה-middle eight משתמש באקורדים היורדים כרומטית עליהם שרו לנון, מקרטני והריסון בנקודות מנוגדות.

ג'ון לנון, בראיון האחרון שלו, אמר למגזין Playboy כי השיר היה התחלה של קהל רחב יותר למוזיקת הביטלס מאשר הקהל הצעיר שעקב אחריהם בימי המועדונים שלהם בליברפול. "רק לאחר שמבקר מטעם לונדון טיימס שאמר שהכנסנו 'Aeolian cadences' ב-"It Won't Be Long" שמעמד הביניים הקשיבו לנו... עד היום, אין לי מושג מה זה 'Aeolian cadences'. הם נשמעים כמו ציפורים אקזוטיות". למעשה, המבקר, ויליאם מן, כתב את זה על השיר "Not a Second Time". מגזין הרולינג סטון הצהיר ש-"It Won't Be Long" היה "סוג השיר שהיה בראשו של בוב דילן כאשר כתב שאקורדי הביטלס היו 'מקוממים, פשוט מקוממים'" . כאשר המלחינים לא היו בקיאים בתאוריה המוזיקלית, השיר משלב אקורדים שהוא "לא אמור", הוא נמצא בסולם E אבל מסתובב ל-D, C ו-F# ו"הכלאה של D ו-Bm".

== משתתפים ==
* ג'ון לנון - שירה בדאבל-טראקינג, גיטרת קצב
* פול מקרטני - קולות רקע, בס
* ג'ורג' האריסון - קולות רקע, גיטרה מובילה
* רינגו סטאר - תופים
* ג'ורג' מרטין - מפיק
* נורמן סמית' - טכנאי קול

==קישורים חיצוניים==

==הערות שוליים==

קטגוריה:שירי 1963
קטגוריה:שירי הביטלס
קטגוריה:שירים באנגלית
Highway tune

Highway Tune הוא הסינגל הראשון של להקת הרוק האמריקאית גרטה ואן פליט. זה היה הסינגל הראשון שלהם מה-EP הראשון שלהם, Black Smoke Rising. הוא דורג במקום הראשון במצעדים Billboard Mainstream Rock ו-Active Rock בספטמבר 2017. השיר הוא גם חלק מה-EP השני של הלהקה, From The Fires, שיצא ב-10 בנובמבר 2017.

== רקע ==
Highway Tune הוא השיר הראשון שהלהקה אי-פעם כתבתה והקליטה ביחד. הריף של השיר נוצר על ידי ג'ייק קישקה ב-2010, שבע שנים לפני הוצאת הסינגל, ושנתיים לפני שהלהקה הוקמה. הריף הובא לסשן של הלהקה של כתיבה והקלטה בשנת הקמתה, ושינה קצת את צורתו פעמיים לפני הקלטת הגרסה האחרונה שלו. השיר הושמע בפרק של סדרת הטלוויזיה Shameless בינואר 2016. השיר יצא באופן רשמי כחלק מארבע שירים שנכללו ב-EP הראשון של הלהקה, Black Smoke Rising. השיר יצא ב-31 במרץ כסינגל, וב-EP ב-21 באפריל 2017. הקליפ הרשמי של השיר יצא יומיים לפני הוצאת ה-EP. הקליפ הוא בעצם הופעה חיה, כשהלהקה מנגנת בבניין נטוש.

== הלחנה ==
השיר קיבל המון השוואות לעבודתם של לד זפלין, כולל השוואות לקולו של רוברט פלאנט.

== מיקומי שיא ==

== משתתפים ==
* ג'וש קישקה - שירה מובילה
* ג'ייק קישקה - גיטרה מובילה, קולות רקע
* סאם קישקה - גיטרה בס, קולות רקע
* דני ווגנר - מערכת תופים, קולות רקע

== קישורים חיצוניים ==

קטגוריה:שירי 2017
קטגוריה:סינגלי בכורה מ-2017
קטגוריה:שירים באנגלית
קטגוריה:סינגלים בהוצאת ריפבליק רקורדס
דוב בער צאמבער

הרב דב בער צאמבער (צוֹמְבֶּר; בגרמנית: Bernhard Zomber; תקפ"א-תרמ"ד 1821–1884) היה רב חוקר ודיין בעיר ברלין.

==ביוגרפיה==
נולד בלאסק בשנת תקפ"א (1821), למד מפי רבי יעקב שמחה רפיש ורבי יעקב אטלינגר. 
למד בחברותא עם הרב מיכאל זקש.

בשנת תרל"א (1871) מונה למורה ראשי ללימודי התלמוד בבית המדרש לרבנים בברלין [אולם בפועל בית המדרש לא נפתח עד שנת תרל"ד (1874)].

==כתביו==
בשנת תר"כ הוציא לאור לראשונה [יחד עם אפרים הערץ] את ספר שיטה מקובצת על מסכת נדרים, הקדמתו והגהותיו לספר זה נדפסו גם במהדורות הבאות של הספר.

בשנת תרכ"ד (1864) הוציא לאור מכת"י הלכות פסחים לרבי יצחק אבן גיאת, עם ביאור דבר הלכה.

בשנת תרכ"ז (1867) הדפיס קונטרס בשם "מאמר על פירוש רש"י להמסכתות נדרים ומועד קטן" להוכיח כי פירוש רש"י למסכת מועד קטן הוא אכן מאת רש"י.

בשנת תר"ל (1870) הדפיס קונטרס בשם "מורה דרך" להוכיח את ייחוסו של פירוש רש"י על מסכת מועד קטן. הרב נתן נטע רבינוביץ השיב על דבריו בקונטרס "מורה המורה".

כתבים נוספים ממנו נדפסו בכתבי העת של אותה תקופה, כגון המגיד.

==לקריאה נוספת==
* 

==הערות שוליים==

קטגוריה:סגל בית המדרש לרבנים בברלין
קטגוריה:מחברי ספרות תורנית
קטגוריה:מהדירי ספרות תורנית
קטגוריה:ברלין: רבנים
קטגוריה:אישים שחיו במאה ה-19
מטה גזפרום

מטה גזפרום הוא גורד שחקים במוסקבה (ברחוב נמטקינה 16). הבניין הוזמן בשנת 1992 ובנייתו הושלמה ב-1995. גורד השחקים, מהווה אובייקט אדריכלי דומיננטי במתחם הבניינים של גזפרום במוסקבה ומופיע לעיתים קרובות במסגרות הסיקור החדשותי כסמל של החברה.

הבניין תוכנן על ידי בית המלאכה מספר 12 (בהנהלת מ.י. בלניה) ובוצע על ידי חברת Mosproject. ראש הצוות הוא האדריכל ו.י. חאווין והמהנדס ו.ב. קרגנוב.

מלבד הבניין הראשי, במטה יש גם מבנה רפואי (משרת את עובדי החברה), מתחם ספורט (כולל גם מגרש טניס ובריכת שחייה), מתחם מסעדות, אולם קונצרטים וחנויות. בצמוד לו ממוקם בניין נפרד המשמש כמטה גזפרום בנק (משרד ראשי) ובתי מלון.

== ראו גם ==
* מרכז לאחטה

== קישורים חיצוניים ==

* [https://web.archive.org/web/20071027194709/http://www.narochnitskaia.ru/cgi-bin/main.cgi?item=1r250r060611021615 הבניין כסמל של גזפרום]

== הערות שוליים ==

קטגוריה:מוסקבה: גורדי שחקים
קטגוריה:גזפרום
סלאניק

סְלָאנִיק (ברומנית: Slănic) היא עיירת קיט בקומונה באותה שם. סלאניק שייכת למחוז פרחובה במונטניה שבדרום רומניה. 45 ק"מ צפונית לפלוישט בירת המחוז. העיירה ידועה בזכות מכרות המלח שבקרבתה, שבחלקם משמשים כיום כאתרי מרפא.

==גאוגרפיה==
סלאניק נמצאת בגבעות המיוערות שלמרגלות רכס הקרפטים המזרחיים החיצוניים.

את העיירה חוצה נחל שגם שמו סלאניק.

==היסטוריה==
סלאניק מוזכרת בכתובים לראשונה ב-1532. בשנת 1685 הוחל בכריית מלח. ב-1713 מיכאיל קנטקוזינו ספטאר ולאכיה העניק את העיירה ואת המכרות כמתנה למנזר קולטאה (Colțea) בבוקרשט. מאז המאה ה-19 החלו שימושים רפואיים במלח, וב-1886 הוכרה סלאניק רשמית כאתר מרפא. ב-1892 ניתן לה מעמד של עיר.

==כלכלה==
בעבר כריית המלח הייתה הענף הכלי העיקרי. 
כיום הענף הכלכלי העיקרי הוא התיירות.

==אתרים בעיירה==
* מכרה המלח העתיק (ברומנית Salina Veche ).
* אגמי המלח שבסביבה: Baia Baciului, Baia Roșie, Băile Verzi.
* מוזיאון המלח.

==תחבורה==
* סלאניק נמצאת על כביש DJ102.
* קו רכבת מחבר את סלאניק עם פלוישט.

==גלריה==
<gallery>
Unirea Salt Mine Entrance.jpg|הכניסה למכרה המלח הישן
Salzbergwerk Slănic (Prahova).jpg|מכרה המלח הישן - האולם הגדול
Slanic Salt Mine.jpg|פנים מכרה המלח
</gallery>

==קישורים חיצוניים==

* 
* [https://web.archive.org/web/20051217203215/http://www.ici.ro/romania/en/turism/b_slanicprahova.html אתר תיירות] 
* [https://web.archive.org/web/20051217203215/http://www.ici.ro/romania/en/turism/b_slanicprahova.html אתר העוסק במכרות המלח של סלאניק] 

קטגוריה:רומניה: ערים
קטגוריה:מכרות
Slide Away

Slide Away (בעברית: החלק הרחק מכאן) הוא סינגל, שהוקלט על ידי הזמרת האמריקאית מיילי סיירוס. השיר יצא לאור ב-16 באוגוסט 2019, על ידי חברות התקליטים תקליטי RCA, כסינגל שלא מתוך אלבום.

== רקע וכתיבה ==
השיר נכתב על ידי סיירוס עם אלמה, אנדרו וויאט ומייק וויל מייד איט, והופק על ידם.

== הצלחה וביקורת ==
מגזין בילבורד כינה את השיר של סיירוס כ-"שלוש דקות וחצי של הרהור עצמי, הרהור עצמי שנראה שהוא הכי משקף את הדרמות הגדולות בחיים שלה".

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!אוסטרליה (ARIA)
|זהב
|35,000
|-
!בריטניה (BPI)<ref></ref>
|כסף
|200,000<small></small>
|-
| colspan="3" |<small> מכירות + הזרמת מדיה בלבד</small>
|}

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!<abbr>מקור</abbr>
|-
!עולם
|16 באוגוסט 2019
|הזרמת מוזיקה • הורדה דיגיטלית
|תקליטי RCA
|
|}

== קישורים חיצוניים ==

== הערות שוליים ==

קטגוריה:סינגלים מ-2019
קטגוריה:שירי מיילי סיירוס
קטגוריה:שירים באנגלית
קטגוריה:שירים שנכתבו על ידי מייק ויל מייד איט
קטגוריה:שירים שנכתבו על ידי מיילי סיירוס
קטגוריה:שירים שהופקו על ידי מייק ויל מייד איט
קטגוריה:בלדות פופ
קטגוריה:שירי פלטינה בברזיל
אור ירח (ספר)

אור ירח הוא ספר עלילתי על רקע היסטורי מאת מייקל שייבון.

הספר יצא לאור באנגלית בשנת 2016, ותורגם לעברית בשנת 2019 בידי מיכל אלפון בהוצאת עם עובד.

הספר הוגדר על ידי הניו יורק טיימס "רב מכר" והוכתר על ידי וול סטריט ג'ורנל, וושינגטון פוסט וניו יורק מגזין כ"רומן הטוב ביותר של השנה".

==הספר==
העלילה מתוארת דרך עיניו של סופר ששמע מסבו, כאשר זה שכב על ערש דוי, תיאורים היסטוריים מטלטלים. הנכד, הסופר, קרוי בשמו האמיתי של המחבר, שמספר כי קורות חייו והסיפורים ששמע מסבו היוו את ההשראה לכתיבת הספר.

העלילה משתרעת משנת 1945 ועד 1983, מגרמניה ועד ארצות הברית. במרכז העלילה עומדת תוכנית החלל האמריקאית והחיפוש אחר פושע המלחמה הנאצי ורנר פון בראון שלבסוף גויס אליה, לצד קורותיו של הסב (סבו של המספר) ואהבתו לאשתו ניצולה השואה. ברקע האירועים עומדת הקהילה היהודית האמריקאית, הכוללת ניצולי שואה רבים, בשנים שלאחר המלחמה.

למרות השימוש ברקע היסטורי ובדמותו ההיסטורית של ורנר פון בראון, הספר אינו צמוד לקורותיו האמתיות של בראון.

דמויות מרכזיות:
* ורנר פון בראון - דמות אמיתית שקורותיה שמשו בסיס אך שוכתבו בצורה משמעותית
* סבו של המספר - קצין אמריקאי במלחמת העולם השנייה, וגאון הסובל מבעיות אישיות
* סבתו של המחבר - ניצולת שואה
* מייקל שייבון - הנכד, המספר

==קישורים חיצוניים==
* 
* [https://www.am-oved.co.il/אור_ירח הספר] באתר הוצאת עם עובד.

על הספר

* [https://www.ynet.co.il/articles/0,7340,L-5481853,00.html ביקורת על הספר] באתר ynet.
* [https://etiseroussi.wordpress.com/2019/03/29/אור-ירח-מייקל-שייבון/ סקירת הספר] באתר "סקירות ספרים"
* [https://www.yediot.co.il/articles/0,7340,L-5489127,00.html המחבר בריאיון לרגל צאת הספר] באתר ידיעות אחרונות.
* [https://arikglasner.wordpress.com/2019/03/27/על-אור-ירח-של-מייקל-שייבון-בהוצאת-עם-ע/ סקירת הספר] באתר "מבקר חופשי"
* [https://www.makorrishon.co.il/culture/137137/ סקירת הספר] במקור ראשון.
* [https://www.globes.co.il/news/article.aspx?did=1001281784 סקירת הספר] באתר גלובס
* 

קטגוריה:רומנים
קטגוריה:ספרי ספריה לעם

==הערות שוליים==
וולסלי 6/99

דגמי וולסלי 6/99 ו-וולסלי 6/110 (באנגלית : Wolseley 6/110, Wolseley 6/99) הם מכוניות סלון מתוצרת Wolseley Motors בבעלות קונצרן הרכב הבריטי British Motor Corporation אשר יוצרו בין השנים 1959–1968.

דגם "וולסלי 6/99" יוצר בין השנים 1959 - 1961, יוצרו 13,108 יחידות.

דגם "וולסלי 6/110" יוצר בין השנים 1961–1968, יוצרו 24,101 יחידות.

==דורות "וולסלי 6/110"==
* דור ראשון - יוצר בין השנים 1961-1964, יוצרו 10,800 יחידות, מחיר היחידה עמד על 1,343 שטרלינג (מחיר בסיסי, שנת 1961 בבריטניה.
* דור שני - יוצר בין השנים 1964-1968, יוצרו 13,301 יחידות. מחיר היחידה עמד על 1,179 שטרלינג (מחיר בסיסי, במאי 1964 בבריטניה).

==דגמי "וולסלי 6/99" ו-"וולסלי 6/110"==
* קוד דגם: "ADO10" (דגם "וולסלי 6/99" במשותף עם דגם "Austin A99 Westminster", יוצרו בין השנים 1959-1961).
* קוד דגם: "ADO53" (דגם "וולסלי 6/110" במשותף עם דגם "Austin A110 Westminster", יוצרו בין השנים 1961-1968).
* 4 דלתות.
* 5 נוסעים.
* מנוע קדמי.
* מנוע בנזין.
* תאוצה בין 0-97 קמ"ש היא 13.3 שניות (דגם "וולסלי 6/110").
* דגמי "וולסלי 6/99" ו-"וולסלי 6/110" שירתו במשטרת בריטניה. שוטרים רבים רואים את דגם ה-"6/110" כניידת המשטרה המשובחת ביותר שאי פעם הועסקה במשטרת מטרופולין לונדון.

==תמונות==
<gallery mode="packed" heights="100">
קובץ:Wolseley 6.99.jpg | "וולסלי 6/99" 
קובץ:1961 Wolseley 6 99 (41901109342).jpg | "וולסלי 6/99", שנת 1961 
קובץ:Wolseley 6-99 rear side.jpg | "וולסלי 6/99" 
קובץ:Wolseley (828976497).jpg | "וולסלי 6/99" - ניידת משטרה 
קובץ:Wolseley (871913460).jpg | "וולסלי 6/99" - ניידת משטרה 
קובץ:Wolseley 6-110 (4643402456).jpg | "וולסלי 6/110"
קובץ:1964 Wolseley 6-110 MkII Sports Saloon - Front.jpg | "וולסלי 6/110", שנת 1964
קובץ:1965 Wolseley 6-110 Saloon (15920194699).jpg | "וולסלי 6/110", שנת 1965
קובץ:Wolseley 6-110 (1965) - 15778576708.jpg | "וולסלי 6/110", שנת 1965
קובץ:Wolseley 6-110 Mark.II (1965) (34001411100).jpg | "וולסלי 6/110", שנת 1965
קובץ:1968 Wolseley 6-110 Hearse (19099836958).jpg | "וולסלי 6/110", דגם "Hearse" שנת 1968
</gallery>

==ראו גם==
* וולסלי 24/80
* וולסלי 4/44
* וולסלי 15/50

== קישורים חיצוניים ==

==הערות שוליים==

קטגוריה:מכוניות סלון
קטגוריה:דגמי מכוניות שהושקו ב-1959
קטגוריה:מכוניות בריטיות
6/99
קטגוריה:רכבי BMC
הורשיו גייטס

הורשיו לויד גייטס (באנגלית: Horatio Lloyd Gates; 26 ביולי 1727 – 10 באפריל 1806) היה חייל בריטי בדימוס, ששירת כמייג'ור גנרל אמריקאי במהלך מלחמת העצמאות של ארצות הברית. הוא התהדר בכך שהוביל את הצבא הקונטיננטלי לניצחון בקרב סרטוגה, טענה מעוררת מחלוקת עד היום, והואשם בתבוסת הצבא בקרב קמדן. גייטס תואר כ"אחת האושיות הצבאיות השנויות ביותר במחלוקת במלחמה", בשל חברותו בקבוצה שניסתה להדיח את הגנרל ג'ורג' וושינגטון מתפקידו, פיקודו בקרבות סרטוגה, ומעשיו במהלך התבוסה בקרב קמדן ואחריה.<sup></sup>

יליד מחוז אסקס, גייטס שירת בצבא הבריטי במהלך מלחמת הירושה האוסטרית ומלחמת הצרפתים ואינדיאנים. מתוסכל מאי יכולתו להתקדם בשורות הצבא, גייטס מכר את העמלה הצבאית שלו, עבר לארצות הברית, והקים מטע קטן בווירג'יניה. בהמלצתו של ג'ורג' וושינגטון, הקונגרס הקונטיננטלי מינה את גייטס לקצין המנהלה הכללי של הצבא הקונטיננטלי ב-1775. הוא מונה למפקד מבצר טיקונדרוגה ב-1776 ולמפקד מחלקת הצפון ב-1777. זמן קצר לאחר שמונה למפקד מחלקות הצפון, הביס הצבא הקונטיננטלי את הבריטים בקרב סרטוגה. לאחר הקרב, מספר חברי הקונגרס שקלו להחליף את וושינגטון בגייטס, אך לבסוף וושינגטון נשאר בתפקיד מפקד הצבא הקונטיננטלי.

גייטס מונה למפקד מחלקת הדרום ב-1780, אך הודח מתפקידו לאחר ההפסד בקרב קמדן. ההפסד בקרב הרס את המוניטין הצבאי של גייטס והוא לא החזיק בעמדה פיקודית נוספת לאורך המלחמה. לאחר המלחמה, גייטס חזר לגור באחוזתו בווירג'יניה, אך לבסוף החליט לשחרר את עבדיו ולעבור לניו יורק. הוא נבחר לקדנציה אחת בבית המחוקקים של מדינת ניו יורק ומת ב-1806.

==קישורים חיצוניים==

* 
* 

==הערות שוליים==

קטגוריה:מקבלי מדליית הזהב של הקונגרס
קטגוריה:אנשי צבא בריטים
קטגוריה:מהגרים מבריטניה לארצות הברית
קטגוריה:גנרלים בצבא ארצות הברית
קטגוריה:אנשי צבא אמריקאים במלחמת העצמאות של ארצות הברית
קטגוריה:מלחמת שבע השנים:אישים
קטגוריה:אמריקאים שנולדו ב-1727
קטגוריה:אמריקאים שנפטרו ב-1806
פסגת גיילן

פסגת גיילן (באנגלית: Galen Peak) היא הר בהרי סולוואי בחלקו הדרומי של האי בראבאנט שבארכיפלג פאלמר, למול חופי חצי האי האנטארקטי שבאנטארקטיקה. 

הפסגה ממוקמת בצידו הדרומי של קרחון היפוקרטס, ובמרחק 6 קילומטרים ממערב למפרץ בולז.

אוכף אלוזור מפריד בין הפסגה לבין הרי סטריבוג. 

הפסגה מתנשאת לגובה של 1,520 מטרים מעל פני הים. 

== היסטוריה ==
=== גילוי הפסגה ===
הפסגה מופתה לראשונה על ידי המשלחת האנטארקטית הבלגית בפיקודו של אדריאן דה ז'רלאש בין השנים 1899–1897.

הפסגה מופתה בשנת 1959 מצילומי אוויר שצולמו על ידי האנטיג אירוסרוויירס בע"מ.

=== מקור השם ===
שמה של הפסגה ניתן לה על ידי הוועדה המייעצת לשמות אנטארקטיים של בריטניה, והיא נקראת על שם גיילן (Galen) - שמו האנגלי של הרופא הרומאי הנודע ביותר בתקופתו - קלאודיוס גלנוס, שכתב ספרים רבים בנושא רפואה, ניתוחים, ואנטומיה.

האי אונוור, וברקע את חצי האי האנטארקטי; את הרי סולוואי, ניתן לראות משמאל, בצד הרחוק של האי.]]

== לקריאה נוספת ==
<div class="mw-content-ltr">
* Damien Gildea, [https://books.google.se/books?id=mLHtBgAAQBAJ&pg=PT28&lpg=PT28&dq=%22Galen+Peak%22&source=bl&ots=8IDn1Iw-Qk&sig=ACfU3U2rtCSkaKMUtha5ESC-Rvbw3A3elg&hl=en&sa=X&ved=2ahUKEwiyq96siIfkAhVxmIsKHSzSBdc4ChDoATACegQICRAB#v=onepage&q=%22Galen%20Peak%22&f=false Antarctic Peninsula - Mountaineering in Antarctica: Travel Guide]</div>

== קישורים חיצוניים ==
* [https://geonames.usgs.gov/apex/f?p=gnispq:5:0::NO::P5_ANTAR_ID:5430 פסגת גיילן] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=108952 פסגת גיילן] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=5070&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR פסגת גיילן] באתר הגאזט האנטארקטי המשווה SCAR של ממשלת אוסטרליה
* [https://geographic.org/geographic_names/antname.php?uni=5430&fid=antgeo_109 תצלום לוויין של פסגת גיילן]
* [https://mapcarta.com/25612840 מפת אזור פסגת גיילן]
* [http://www.marineregions.org/gazetteer.php?p=details&id=17247 פסגת גיילן] באתר marineregions
* [http://distancebetween.info/galen_peak מחשבון מרחקים - המרחק מפסגת גיילן לאתרים סמוכים]

==הערות שוליים==

גיילן
תחרות היופי הבין-לאומית 1928

תחרות היופי הבין-לאומית 1928 (באנגלית: 1928 International Pageant of Pulchritude) היא תחרות היופי הבין-לאומית ה-3 במספר.

התחרות נערכה בגלווסטון, שבטקסס, התמודדו בה 42 מתמודדות, 32 מארצות הברית ו-10 ממדינות אחרות.

הזוכה במקום הראשון זכתה בפרס של 2,000 דולר, המקום השני ב-1,000 דולר, השלישי ב-250 דולר ושאר שבעת המתמודדות דעלו לעשירייה הראשונה זכו ב-100 דולר.מרכז
==תוצאות==
===מיקום===
{| class="wikitable"
|-
! תואר
! זוכה
|-
| מקום ראשון
| מיס שיקגו - אלה ואן הואסון
|-
| מקום שני
| מיס - ריימונד אליין
|-
| מקום שלישי
| מיס - ליביה מארראצ'י
|-
| מקום רביעי
| מיס קולורדו - מילדרד אלן גולדן
|-
| מקום חמישי
| מיס וירג'יניה המערבית - אודרי ריילי
|-
| מקום שישי
| מיס - אירן היל
|-
| מקום שביעי
| מיס - אנה פרידריך
|-
| מקום שמיני
| מיס אוהיו - מארי הורלוקר
|-
| מקום תשיעי
| מיס סן אנטוניו - אנה דברו
|-
| מקום עשירי
| מיס טולסה - הלן פריס
|}

==קישורים חיצוניים==
<div class="mw-content-ltr">
*
*
*
</div>

קטגוריה:תחרות היופי הבין-לאומית
קטגוריה:1928 בארצות הברית
קטגוריה:טקסס: תרבות
Look at Us

Look at Us (בעברית: הביטו בנו) הוא אלבום הבכורה של הצמד סוני ושר. האלבום יצא לאור ב-2 באוגוסט 1965, על ידי חברת התקליטים אטקו רקורדס. ב-AllMusic זכה האלבום לדירוג של שלושה כוכבי זהב.

עם יציאתו נכנס האלבום אל המקום השני במצעד הבילבורד 200.

==רשימת רצועות==

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!ארצות הברית (RIAA)
|פלטינה
|1,000,000
|}

== קישורים חיצוניים ==

== הערות שוליים ==

קטגוריה:אלבומי בכורה מ-1965
קטגוריה:אלבומים שהופקו על ידי סוני בונו
The Wondrous World of Sonny & Chér

The Wondrous World of Sonny & Chér (בעברית: עולמם המופלא של סוני ושר) הוא אלבום האולפן השני של הצמד סוני ושר. האלבום יצא לאור במאי 1966, על ידי חברות התקליטים אטלנטיק רקורדס ואטקו רקורדס.

עם יציאתו נכנס האלבום אל המקום ה-15 במצעד האלבומים הבריטי.

==רשימת רצועות==

== מיקומי שיא ==

== קישורים חיצוניים ==

== הערות שוליים ==

קטגוריה:אלבומים שהופקו על ידי סוני בונו
נקסוס (חברת תקליטים)

Naxos Records (נקסוס רקורדס) היא חברת תקליטים שמתמקדת בהוצאה של מוזיקה קלאסית. החברה נוסדה ב-1987 ובסיסה בהונג קונג.
==היסטוריה==
החברה נוסדה על ידי קלאוס היימן , מוזיקאי גרמני שהתיישב בהונג קונג במהלך שנות ה-80. בתחילתה קלאוס רצה שהחברה תגדיל את נתח השוק שלה על ידי מחירים זולים והקלטות של תזמורות ממזרח ומרכז אירופה.

לאחר מכן, החברה התמקדה בהעברת מוזיקה של תקליטים עם הקלטות היסטוריות שפגו זכויות היוצרים שלהן לדיסקים, ומיוחד בתחום האופרה (עם זמרים כגון אנריקו קארוזו, אמליטה גאלי-קורצ'י וטיטה רופו).

בשנות ה-90 החברה החלה להתרחב לז'אנרים מוזיקליים נוספים: מוזיקה סינית, ג'אז, מוזיקת עולם ורוק אנד רול מוקדם. כמו כן, החברה פיתחה שותפויות עם תזמורות שונות (ביניהן התזמורת הסימפונית של בורנמות', תזמורת סיאטל והתזמורת הפילהרמונית של באפלו).

בשנת 2013 העלתה החברה לאינטרנט כל הקטלוג שלה, כך שיהי ניתן להאזין לו תמורת דמי מנוי. החברה עדיין מציבה את עצמה ככזו שמאפשרת האזנה למלחינים וזאנרים פחות ידועים. ב-2008 הקימה החברה מטה באירופה, בעיירה פוינג בבוואריה.

==קישורים חיצוניים==
* 

קטגוריה:הונג קונג: חברות
קטגוריה:חברות גרמניות
קטגוריה:חברות תקליטים
איימי מורטון

איימי מורטון (באנגלית: Amy Morton; נולדה ב-1 בינואר 1958) היא שחקנית קולנוע וטלוויזיה אמריקאית המוכרת בעיקר מתפקידה בסדרת הטלוויזיה "שיקגו PD" של רשת NBC.

==השכלה==
מורטון נולדה ב-1 בינואר 1958 בכפר אוק פארק הצמוד לווסט סייד בשיקגו. בתיכון למדה באוק פארק אנד ריבר פורסט, לאחר מכן עברה ללמוד במכללת טריטון ובאוניברסיטת קלארק אולם נשרה מלימודיה. משנת 1997 חברה משמעותית בצוות השחקנים של תיאטרון שיקגו שם העבירה את רוב קריירת המשחק שלה, הופיעה בהפקות במה רבות ביניהם "איש הכריות", "פארק קליבורן", "באפלו אמריקאי", "דבלין קרול", "עורו ושירו", ועוד.

==פרסים==
===פרס טוני===
* מחוז אוסייג' - מועמדת לשחקנית הטובה ביותר במחזה לשנת 2008.
* מי מפחד מווירג'יניה וולף? - מועמדת לשחקנית הטובה ביותר במחזה לשנת 2013.

===פרס דאסק דרמה===
* מחוז אוסייג' - מועמדת לשחקנית הטובה ביותר במחזה לשנת 2008.
* מי מפחד מווירג'יניה וולף? - מועמדת לשחקנית הטובה ביותר במחזה לשנת 2013

== פילמוגרפיה חלקית==

===קולנוע===
* דיבור ישיר - (1992).
* בדרך למטה - (1993).
* 8 מ"מ - (1999).
* הנהדרים - (2009).
* תלוי באוויר - (2009).
* הדילמה - (2011).
* ציפור כחולה - (2013)
* איתנו זה נגמר <small>(אנ')</small> (2024)

===טלוויזיה===
* סיפור פשע - (1986).
* אקוולייזר - (1988).
* נשיקת רוצח - (1993).
* ER - (2009).
* מרפאה פרטית - (2011).
* בוס - (2011–2012).
* הומלנד (2013).
* בנות - (2014).
* שיקגו FIRE - טרודי פלאט (2012–2019 - רץ).
* שיקגו PD - טרודי פלאט (2014–2021 - רץ).
* שיקגו MED - טרודי פלאט (2015–2019 - רץ).
* שיקגו JUSTICE - טרודי פלאט (2017).
* הדוב (2022)

==קישורים חיצוניים==

קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:אמריקאיות שנולדו ב-1958
קטגוריה:אמריקאים שנולדו ב-1958
פרנסיסקו ג'וניור

פרנסיסקו סנטוס דה סילבה ג'וניור (בפורטוגזית: Francisco Santos da Silva Júnior; נולד ב-18 בינואר 1992) הוא כדורגלן מגינאה ביסאו המשחק בעמדת הקשר בספסי ספאנטו ג'ורג'.

==קריירת מועדונים==
ג'וניור התחיל את הקריירה שלו במחלקת הנוער של בנפיקה דה ביסאו המקומית. עד מהרה, ג'וניור עורר עניין בקרב שלושת מועדוני הכדורגל הגדולים בפורטוגל: פורטו, ספורטינג ליסבון ובנפיקה ליסבון, אליה הצטרף בגיל 15.

בשנת הושאל ללייריה, אך לא זכה לדקות משחק במדיה. בהמשך, הצטרף לאימוני מנצ'סטר סיטי, דבר שנעשה ללא ידעתם של אנשי בנפיקה. לבסוף, סיטי שחררה את ג'וניור מאימוניה ופיצתה את בנפיקה ב-1.5 מיליון אירו.

בפברואר ג'וניור חתם באברטון מהפרמייר ליג. ב-25 בספטמבר 2012, ג'וניור ערך את הופעת הבכורה שלו בקבוצה בהפסד 2-1 ללידס יונייטד.

ב-1 בספטמבר 2013, ג'וניור הושאל לויטסה ארנהם מליגת העל ההולנדית. ב-22 בספטמבר, ג'וניור ערך את הופעת הבכורה שלו בקבוצה בניצחון 0-3 נגד זוולה. בהמשך, ג'וניור נפצע בברכו ושוחרר מהקבוצה.

בפברואר הושאל לסטרומסגודסט מליגת העל הנורווגית, בה שיחק עד אוגוסט . ב-26 במרץ 2015, ג'וניור הצטרף לפורט וילה מהפוטבול ליג הראשונה.

ביולי , ג'וניור חתם בויגאן את'לטיק. ב-8 באוגוסט 2015, ג'וניור ערך את הופעת הבכורה שלו בקבוצה בהפסד 2-0 לקובנטרי סיטי. בדצמבר, חזר לאברטון.

בפברואר , ג'וניור שוחרר מאברטון וחזר לקדנציה שנייה בסטרומסגודסט, בה חתם לשנתיים. בעונת 2016, רשם 20 הופעות וכבש שער אחד. בנוסף, הורחק פעמיים במהלך העונה.

ב-14 בדצמבר 2018, ג'וניור חתם בונדסיסל מליגת העל הדנית לשנתיים וחצי.

ב-2 באוגוסט 2019, ג'וניור חתם בהפועל חיפה מליגת העל. ב-1 ביוני 2020, ג'וניור שוחרר מהמועדון.

ב-12 באוקטובר 2020, ג'וניור חתם בגז מתאן מדיאש מליגת העל הרומנית.

במאי חתם בספסי ספאנטו ג'ורג', אליה הצטרף בסיום העונה.

==קריירה בינלאומית==
בצעירותו, שיחק ג'וניור בנבחרות הצעירות של פורטוגל. בפברואר , ג'וניור זומן לנבחרת גינאה ביסאו לקראת המשחק נגד .

ב-14 בינואר 2017, ג'וניור ערך את הופעת הבכורה שלו בנבחרת בתיקו 1-1 נגד . ג'וניור נכלל בסגל הנבחרת לקראת גביע אפריקה לאומות 2017.

ב-25 במרץ 2019 הודיע על פרישה מהנבחרת.

==קישורים חיצוניים==

==הערות שוליים==

קטגוריה:כדורגלנים מגינאה ביסאו
קטגוריה:גינאה ביסאו: קשרי כדורגל
קטגוריה:ביסאו: כדורגלנים
קטגוריה:כדורגלני אברטון
קטגוריה:כדורגלני ויטסה ארנהם
קטגוריה:כדורגלני סטרומסגודסט
קטגוריה:כדורגלני ויגאן את'לטיק
קטגוריה:כדורגלני הפועל חיפה
קטגוריה:כדורגלני גז מתאן מדיאש
קטגוריה:כדורגלני ספסי ספאנטו ג'ורג'
קטגוריה:כדורגלני נבחרת גינאה ביסאו
קטגוריה:כדורגלנים זרים בישראל
קטגוריה:ספורטאים מגינאה ביסאו בפורטוגל
קטגוריה:ספורטאים מגינאה ביסאו באנגליה
קטגוריה:ספורטאים זרים בהולנד
קטגוריה:ספורטאים זרים בנורווגיה
קטגוריה:ספורטאים זרים בדנמרק
קטגוריה:ספורטאים מגינאה ביסאו בישראל
קטגוריה:ספורטאים זרים ברומניה
קטגוריה:כדורגלני גביע אפריקה לאומות 2017
קטגוריה:אישים מגינאה ביסאו שנולדו ב-1992
In Case You're in Love

In Case You're in Love (בעברית: למקרה שאתה מאוהב) הוא אלבום האולפן השלישי של הצמד סוני ושר. האלבום יצא לאור במרץ 1967, על ידי חברות התקליטים אטלנטיק רקורדס ואטקו רקורדס.

עם יציאתו נכנס השיר אל המקום ה-45 במצעד הבילבורד 200.

==רשימת רצועות==

== מיקומי שיא ==

== קישורים חיצוניים ==

== הערות שוליים ==

קטגוריה:אלבומים שהופקו על ידי סוני בונו
All I Ever Need Is You

All I Ever Need Is You הוא אלבום האולפן הרביעי של הצמד סוני ושר. האלבום יצא לאור ב-1972, על ידי חברות התקליטים MCA רקורדס וקאפ רקורדס.

עם יציאתו נכנס האלבום אל המקום ה-14 במצעד הבילבורד 200.

==רשימת רצועות==

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!ארצות הברית (RIAA)
|זהב
|500,000
|}

== קישורים חיצוניים ==

== הערות שוליים ==

קטגוריה:אלבומים שהופקו על ידי סוני בונו
קטגוריה:אלבומי חברת MCA רקורדס
מסגד גוהרשאד

החלק הפנימי של מסגד גוהארשאד
קריאת הקוראן בזמן הרמדאן, במסגד גוהארשאד, משהד, איראן
מסגד גוהארשאד (בפרסית: مسجد گوهرشاد), הוא מסגד אשר שוכן בעיר משהד, עיר הבירה של פרובינציית ח'וראסאן רזאווי, איראן. המסגד, אשר בעבר עמד כבניין בפני עצמו, משמש כיום כאחד מאולמות התפילה של מקדש האימאם א-רידא.
==היסטוריה==
המסגד נבנה בפקודתה של הקיסרית גוהרשאד בגום, אשתו של שאה רוח', אשר השתייך לשושלת הטימורית, בשנת 1418. האדריכל אשר תכנן בניין זה, היה ע'אוואמדין שיראזי (Ghavameddin Shirazi), אשר היה אחראי לבנייתם של רבים מהמבנים הבולטים של פטרונו, המלך שאה-רוח'. זאת, כאשר כוח האדם האחראי על משימות הבנייה הארכיטקטוניות והעיצוביות השוטפות, הגיע מן הערים אספהאן ושיראז.

המסגד עבר כמה שחזורים ושיפוצים, בתקופת שליטתן של השושלת הספווית ושל השושלת הקאג'ארית. הבניין מכיל ארבעה איוואנים וכן חצר, אשר מידותיה הן 50 מ' × 50 מ', כמו גם כמה שבסתאנים (פרסית: شبستان). כמה כיתובים שונים, אשר נמצאים על גבי אריחי הפסיפס שבתוך המסגד ובחצר המקיפה אותו, מציינים את שמותיהם של שליטים מתקופת השושלת הספווית, למשל, שאה עבאס, שאה סולטאן חוסיין ושאה סולימאן ספווי. כיתובים אלה, מתארים את מסירותם וכן את יחסם הדתי האדוק של אותם שליטים, למתחם המקודש, וכן את תרומותיהם האדריכליות למסגד.

כיפת המסגד, אשר הייתה מורכבת משתי שכבות, הופצצה בשנת 1911 על ידי חיילים רוסים, דבר שהסב לה נזק רב. בשנות השישים של המאה העשרים, לאחר כ-500 שנים מאז בנייתה, נדמה היה שכיפת המסגד הייתה במצב אדריכלי מחפיר, עקב נזקים שנגרמו למסגד מרעידות אדמה שפקדו את האזור במהלך הזמן, ההפצצות הרוסיות של שנת 1911 וכן התקפתו של רזא פהלווי, אשר התרחשה ב-1935, במסגרת מרד גוהרשאד, שאירע באותה שנה. לאור זאת, המסגד היה צריך לעבור בנייה מחדש. במסגרת הצו המלכותי של מוחמד רזא שאה פהלווי, הוסרו בשנות השישים של המאה שעברה, אריחי הכיפה העתיקה וכן פורקה המעטפת החיצונית של בניין המסגד. כדי לטפל בסכנות המבניות שנשקפו למסגד, נבנתה מעטפת חיצונית חדשה לבניין אשר חוזקה במסגרת עשויה מברזל ואשר כוסתה במלט. לאחר מכן, הכיפה כוסתה באריחים חדשים, בסגנון דומה ונאמן לאריחים המקוריים. לצד זאת, אף על פי ששיפוצים אלו היו הכרחיים, הם שינו באופן ניכר מאוד את אופיו של הבניין, תוך שהם משווים לו זהות היסטורית אחרת לגמרי.

באותו זמן (שנות ה-60 של המאה ה-20), האיוואן שעמד בצד המזרחי של המסגד, אף הוא עבר עבודות שיפוץ. הוא נהרס עד היסוד ונבנה מחדש, תוך שהוא מחוזק בבטון ותוך שמירה על אותו סגנון אסתטי שבו נבנה האיוואן הקודם.

לאחר אירועי המהפכה האיראנית, של 1979, המשטר החדש תכנן להרחיב את שטחו של המתחם והוספה חצר חדשה אשר כונתה בשם "סאהן-י-קודס" (Sahn-e-Qods), אשר נוספה למסגד בצידו האחורי, במקום שבו עמד הבזאר ההיסטורי אשר הוביל אל המסגד.

==עיצוב==

— ארתור פופ, אדריכלות פרסית: ניצחון הצורה והצבע

==קישורים חיצוניים==

<div class="mw-content-ltr">
* [https://web.archive.org/web/20070212201823/http://archnet.org/library/sites/one-site.tcl?site_id=4500 Archnet's entry on Goharshad Mosque]
</div>

== הערות שוליים ==

גוהרשאד
קטגוריה:משהד
קטגוריה:ח'וראסאן רזאווי
Mama Was a Rock and Roll Singer, Papa Used to Write All Her Songs

Mama Was a Rock and Roll Singer, Papa Used to Write All Her Songs (בעברית: אמא הייתה זמרת רוקנרול, אבא נהג לכתוב את כל שיריה) הוא אלבום האולפן החמישי של הצמד סוני ושר. האלבום יצא לאור ב-1973, על ידי חברת התקליטים MCA רקורדס.

עם יציאתו נכנס האלבום אל המקום ה-132 במצעד הבילבורד 200.

==רשימת רצועות==

== מיקומי שיא ==

== קישורים חיצוניים ==

== הערות שוליים ==

קטגוריה:אלבומים שהופקו על ידי סוני בונו
קטגוריה:אלבומי חברת MCA רקורדס